《送曾中丞入蜀》
明代·安绍芳

玉节遥看万里行，鸣笳吹角动西京。天边剑阁云连栈，树里巴西锦作城。

檄到百蛮新喻蜀，图开八阵旧藏兵。褰帷父老烦相问，辞赋何人似长卿。

作者简介：安绍芳 字茂（懋）卿，号砚亭居士（1548-1605），卒年五十八。安如山之孙，安希尧之子，无锡（今西苏无锡）诸生，所居曰西林一片石。能诗，工词翰，书临曹娥碑，山水摹黄公望、倪瓒。旁及写兰竹，别具一种清芳。不易为人作，姑以自寄其潇洒而已。有《西林全集》行世，万历四十七年刻本。